ຝົນຕົກໜັກ ພາໃຫ້ ເກີດນໍ້າຖ້ວມ ທີ່ ກຸງມະນິລາ (ສະໄລດ໌/ວີດີໂອ)
7 ຄົນ​ ເສຍ​ຊີວິດ ​ແລະ​ອີກ 4 ຄົນ​ ຫາຍ​ສາບ​ສູນ ພ້ອມທັງຫຼາຍ​ພັນ​ຄົນ​ ຖືກ​ຍົກຍ້າຍ​ ເຂົ້າ​ໄປ​ຢູ່ ສູນ​ຫລົບໄພ​ແຫ່ງ​ຕ່າງໆ​ຂອງ​ລັດຖະບານ ໃນຟິລິບປີນ.
ຝົນຕົກໜັກໄດ້ທັ່ງເທລົງມາໃສ່ນະຄອນຫລວງມະນິລາຂອງຟິ ລິບປີນ ແລະເຂດອ້ອມແອ້ມເປັນມື້ທີ່ສອງຕິດຕໍ່ກັນ ພາເຮັດໃຫ້ ເກີດນໍ້າຖ້ວມຖະໜົນຫົນທາງແລະປິດຕະຫລາດການເງິນ ແລະ ຫ້ອງການລັດຖະບານຕ່າງໆ ບັນດາເຈົ້າໜ້າທີ່ຟິລິບປິນ ກ່າວໃນວັນອັງຄານມື້ນີ້ວ່າ ຢ່າງ ໜ້ອຍ 60 ເປີເຊັນຂອງນະຄອນມະນິລາ ໄດ້ຖືກນໍ້າຖ້ວມ ຍ້ອນ ຝົນທີ່ຕົກຕາມລະດູການ ທີ່ໄດ້ຮັບ ຄວາມຮ້າຍແຮງເພີ້ມຕື່ມ ຈາກລົມພາຍຸ Trami ນໍ້າເລິກພຽງແອວ ເຮັດໃຫ້ຖະໜົນຫົນທາງໄປມາບໍ່ໄດ້ ແລະ ເຮັດໃຫ້ບັນດາຊາວ ບ້ານຕ້ອງພາກັນຫລົບໜີໄປຢູ່ບ່ອນສູງ ພວກເຈົ້າໜ້າທີ່ກ່າວວ່າ 7ຄົນໄດ້ເສຍຊີວິດ ແລະອີກ 4 ຄົນ ໄດ້ຫາຍສາບສູນ ຫລາຍພັນຄົນໄດ້ຍົກຍ້າຍເຂົ້າໄປຢູ່ທີ່ສູນ ກາງຫລົບໄພແຫ່ງຕ່າງໆຂອງລັດຖະບານ ບັນດາພະນັກງານຂອງລັດຖະບານ ຍົກເວັ້ນແຕ່ພວກທີ່ພົວພັນກັບການກູ້ໄພໄດ້ ຖືກສັ່ງໃຫ້ຢູ່ບ້ານເຮືອນ ຕະຫຼາດຮຸ້ນຟິລິບປີນ ໄດ້ຖືກປິດລົງເປັນມື້ທີສອງ ບັນດານັກພະຍາກອນອາກາດກ່າວວ່າ ຝົນທີ່ໄດ້ຕົກລົງມາ ໃນປະລິມານຫລາຍເຖິງ ສາມຊັງຕີແມັດຕໍ່ຊົ່ວໂມງ ຈະດໍາເນີນຕໍ່ໄປອີກໝົດມື້ໃນວັນອັງຄານມື້ນີ້ກ່ອນ ທີ່ຈະ ມຸ້ງໜ້າໄປສູ່ເກາະໄຕ້ຫວັນ ໝູ່ເກາະຟີລິບປິນ ໂດຍສະເພາະໃນເຂດນະຄອນຫຼວງບ່ອນທີ່ມີດິນຕໍ່າຢູ່ແລ້ວນັ້ນ ມັກ ຈະເກີດນໍ້າຖ້ວມເລື້ອຍໆ ໃນແຕ່ລະປີ ຟີລິບປິນຈະມີລົມພາຍຸທີ່ສຳຄັນໆປະ ມານ 20 ຫົວ ພັດເຂົ້າຖະຫຼົ່ມ